Naoko Watanabe

Naoko Watanabe (sündinud 27. oktoobril 1981 Ōnojōs Fukuoka prefektuuris) on jaapani naisalpinist.

Ta lõpetas 2009. aastal Toyotas asuva Jaapani Punase Risti Toyota Õenduskolledži õenduse erialal.

Mägironimisega alustas Watanabe perekonna õhutusel kolmeaastaselt.

Mägironijana on ta 2024. aasta jaanuari seisuga tõusnud 13 (14-st) üle 8000 meetri kõrguse mäe tippu (viimane neist oli Manaslu tipputõus 2022. aastal).

2024. aasta alguseks jäi tal ronida üks tipp: Xixabangma (8027 m), mis asub tervikuna Tiibetis. Kuid aprillis 2024 edastas Hiina alpinismiamet teate, et nad ei luba ronimistegevust Xixabangmas.

K2 (8611 m) tippu on Watanabe tõusnud koguni kolmel korral (2018, 2022, 2023).

Viited

Kategooria:Jaapani sportlased
Kategooria:Alpinistid
Kategooria:Sündinud 1981